Woeries weer die top- akademiese hoërskool in Centurion | Maroela Media
Chanté Bosch (links), Johan Piek (regs bo) en Divan Grundlingh (regs onder) (Foto’s verskaf)
Hoërskool Centurion is ongelooflik trots op die topgehalte matriekuitslae wat vanuit die 2019 matriekgroep verwerf is. Die groep van 160 leerders het ŉ gemiddeld van 66% behaal, 224 onderskeidings gekweek met ŉ 91,2% universiteitsvrystelling en ŉ 8,8% diplomatoelating.
Hierdie fenomenale uitslae beteken dat 100% van die leerders vir tersiêre opleiding kwalifiseer. Hierdie resultate getuig van die hart en siel wat deur die leerders, ouers en personeel ingesit is.
Die Woeries is een van die topskole in Tshwane-Suid, wat ook as die beste distrik nasionaal aangewys is. Dit is ook duidelik dat die Woeries trots is op hul moedertaal, aangesien ons volgehoue prestasies in die vak Afrikaans behaal en vanjaar as een van die top-20 skole nasionaal vir onderskeidings behaal, aangewys is. Die leerders het ook baie goed in Engels gevaar, waar 90 uit die 160 leerders ŉ A- of B-simbool verwerf het.
Die toppresteerder van die jaar, Chanté Bosch behaal onderskeidings in al nege haar vakke en slaan ŉ gemiddeld los van 92,2%. Chanté was vanaf gr.8 tot gr.12 die top- akademiese presteerder van haar graadgroep. Sy gaan vanjaar haar mediese studies op Tuks begin en wil spesialiseer as ŉ kardiovaskulêre chirurg.
Die volgende twee leerders was kort op Chanté se hakke en het ook uitnemend presteer: Johan Piek spog met agt onderskeidings en Divan Grundlingh met sewe onderskeidings. Daar is ook twee leerders met ses onderskeidings, agt met vyf onderskeidings en drie met vier onderskeidings.
By Hoërskool Centurion word daar kwartaalliks met die matriekgroep gepraat oor hulle mikpunte, drome en hoe hulle dit kan bereik. Die kleiner aspekte kry baie aandag, daar word gefokus op die verbetering en versterking van probleemareas en die sterker areas word na nog hoër hoogtes gelei. “Die personeel by ons skool is topkwaliteit opvoeders,” sê adjunkhoof David Barnard en dit kan ŉ mens duidelik in die resultate sien.
Johan Koekemoer, wat onlangs as nuwe hoof van die Woerie-kampus ingehuldig is, het ŉ groot visie vir die skool en glo dat hy met sy passie en leiding die skool na nuwe vlakke gaan neem.
Matrieks 2019, julle was ŉ merkwaardige groep! Julle selfdissipline, doelgerigtheid en harde werk het vrugte afgewerp. Ons groet julle as jong volwassenes en weet dat julle ŉ mooi en blink toekoms het wat vir julle wag!
Hiermee ŉ lys van die leerders wat uitstekend presteer het en die volgende aantal onderskeidings behaal het:
Cassandri Labuschagne (ses onderskeidings) (links) en Nina du Preez (ses onderskeidings) (regs)
Shana Janse van Rensburg
Topvakke se uitslae, onderskeidings en gemiddelde:
Toerisme: 79% | 46 leerders | 26 onderskeidings
Lewensoriëntering: 75% | 76 onderskeidings
Duits: 71% | 7 leerders | 3 onderskeidings
Kuns: 70% | 10 leerders | 2 onderskeidings
Elektriese Tegnologie: 70%
Engels FAL: 69%
Fisiese Wetenskappe: 69% | 49 leerders | 16 onderskeidings
Rekeningkunde: 68% | 21 leerders | 4 onderskeidings
Afrikaans: 68% | 24 onderskeidings
Wiskunde Geletterdheid: 66% | 15 onderskeidings
Inligtingstegnologie: 65% | 15 leerders | 4 onderskeidings
IGO: 65% | 58 leerders | 12 onderskeidings
Hoofseun (Tiaan van den Berg) en hoofdogter (Savannah Combrinck saam met GrootFM-aanbieder
John Dean Venter (agter) en Liam Botha (voor) in die kunsklas
Elzanne Burger, Tiaan Boshoff en Jurinda Kriek (Foto verskaf)
Clara Janse van Rensburg en Richardt Pelser is opgewonde vir die toekoms (Foto verskaf)
Anita Hellberg ontvang goeie uitslae
Hoërskool Centurion Matrieks promosie